Document ID: 32002R1324

Κανονισμός (ΕΚ) αριθ. 1324/2002 της Επιτροπής
της 22ας Ιουλίου 2002
για τροποποίηση του κανονισμού (ΕΚ) αριθ. 1163/2002 ο οποίος τροποποίησε τον κανονισμό (ΕΚ) αριθ. 1501/95 όσον αφορά τους όρους πληρωμής της επιστροφής κατά την εξαγωγή προϊόντων του τομέα των σιτηρών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1766/92 του Συμβουλίου, της 30ής Ιουνίου 1992, που αφορά την κοινή οργάνωση των αγορών στον τομέα των σιτηρών(1), όπως τροποποιήθηκε τελευταία από τον κανονισμό (ΕΚ) αριθ. 1666/2000(2), και ιδίως το άρθρο 13,
Εκτιμώντας τα ακόλουθα:
(1) Ο κανονισμός (ΕΚ) αριθ. 1163/2002 της Επιτροπής(3) προβλέπει εξαιρέσεις από τον κανονισμό (ΕΚ) αριθ. 800/1999 της Επιτροπής, της 15ης Απριλίου 1999, που αφορά τους κοινούς κανόνες εφαρμογής του καθεστώτος των επιστροφών για τα γεωργικά προϊόντα(4), όπως τροποποιήθηκε τελευταία από τον κανονισμό (ΕΚ) αριθ. 1253/2002(5), όσον αφορά την πληρωμή της επιστροφής στις περιπτώσεις διαφοροποιημένης επιστροφής.
(2) Το άρθρο 2 προβλέπει ότι ο κανονισμός αυτός ισχύει από την 1η Ιουλίου 2002. Επειδή η ημερομηνία αυτή ενδέχεται να προκαλέσει σύγχυση, κρίνεται σκόπιμο να διευκρινισθεί σε τι αναφέρεται η εφαρμογή αυτού του κανονισμού.
(3) Τα μέτρα που προβλέπονται από τον παρόντα κανονισμό είναι σύμφωνα με τη γνώμη της επιτροπής διαχείρισης σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 2 δεύτερη περίπτωση του κανονισμού (ΕΚ) αριθ. 1163/2002 αντικαθίσταται από το ακόλουθο κείμενο: "Ισχύει για τις δηλώσεις εξαγωγής που γίνονται δεκτές από την 1η Ιουλίου 2002".
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Ιουλίου 2002.

Labels: 3
17